**Izglītības programma – Kokizstrādājumu izgatavošana**

**Kvalifikācija – mēbeļu galdnieks**

**Priekšmeta programma –Kokapstrādes tehnoloģija;**

**Praktiskās mācības**

**Apmācības kurss – 1.5 gadi**

Praktisko darbu tēma Nr.9

Koksnes mehāniskā apstrāde;

**Darbs ar biezumošanas ēveli**.

Darba mērķis:

Teorētiski iegūto zināšanu nostiprināšana praksē, koksni apstrādājot ar biezumošanas ēveli.

Darba uzdevums:

1.Latu, masīvkoka plātņu biezumošana vajadzīgajā izmērā.

2.Ēveles darba virsmas augstuma maiņa, darba precizitāte.

3.Ēvelēšanas minimālie un maksimālie izmēri, materiāla gabarītizmēru maiņa.

4. Ēveles nažu nomaiņa.

Darba ilgums:

2 stundas.

Darba vieta:

Mēbeļu galdnieku darbnīca.

Darba drošības noteikumi:

Instruktāža darba vietā.

Darba instrumenti, iekārtas, materiāli:

* Kombinezons, darba apģērbs;
* Pierakstu burtnīca, pildspalva;
* Biezumošanas ēvelmašīna;
* Ēveļnaži (komplekts);
* Masīvkoka detaļa;
* Instrumenti, atslēga;
* Bīdmērs;
* Mērlenta.

Darba gaita:

1. Pārbaudīt biezumošanas ēvelmašīnas droša darba gatavības un skaidu nosūkšanas pieslēguma atbilstību darbam.
2. Nomainīt ēvelnažus.
3. Iestatīt nepieciešamo ēvelēšanas biezumu.
4. Pielietot droša darba paņēmienus.
5. Veikt ēvelēšanu, mat.- biezumošanu.
6. Pārbaudīt ēvelējuma kvalitāti, izmērus, 900leņķmēru.
7. Fiksēt pierakstos darba gaitu, izdara secinājumus.

Atskaite:

Sagatavot izpildītā darba atskaiti:

* Biezumošanas ēveles droša darba gatavības un skaidu nosūkšanas pieslēguma atbilstības pārbaude.
* Kā tika veikta ēvelnažu nomaiņa.
* Nepieciešamā ēvelēšanas biezuma fiksēšana.
* Kādi pielietoti droša darba paņēmieni.
* Ēvelēšana, biezumošana.
* Ēvelēšanas kvalitātes, izmēru pārbaude.
* Uzrakstīt secinājumus.

Kontroljautājumi:

1. Kas jāveic pirmkārt, uzsākot darbu ar biezumošanas ēvelmašīnu?
2. Kādi tika pielietoti droša darba paņēmieni?
3. Cik ēvelnaži miņas komplektā?
4. Kas ir biezumošana?
5. Kas ir bāzes plakne?
6. Kā veic biezuma izmēru pārbaudi?

Vērtējums:

Audzēkņu praktisko mācību zināšanu un prasmju pārbaudes vērtēšana, notiek vērtējot darba gaitas uzdevumu izpildi ar atzīmēm, vadoties pēc vērtēšanas kritērijiem, maksimālā atzīme – 10.

Literatūra un citi izziņas materiāli:

1.A.Domkins Koks tavās mājās;-Praktiski padomi.

Līmētas koksnes materiāli;-71. – 98. Lpp, Jumava

2. <http://intarsija.lv/> Piegādātāja mājaslapa.

3. http://www.nazfinieris.lv/ Piegādātāja mājaslapa.

4. Materiālmācība galdniekiem. Testi, uzdevumi, krustvārdu mīklas  
Maija Grīnberga; izdevniecība Nordik, 2003